… Peterose ore, mona, tsela eo ya Kgalalelo ho motho ka mong. Jwale, motho ka mong obatla ho hola bakeng sa Modimo. 20 Ngwanabo rena yo mongwe yo a hlanketšego nako e telele e le mogolo nageng yeo e diilago o re: “Gantši batho ba bolela kamoo Dihlatse tša Jehofa di thabilego ka gona. Le gona ba lemoga le gore gaešita le Dihlatse tše di diilago di dula di apara gabotse e bile di bonagala di phala batho ba bangwe.” Se se dumelelana le seo Jesu a se holofeditšego bao ba etišago Mmušo pele. (Mat. 6:28-30, 33) Ee, Tatago wa legodimong e lego Jehofa o a go rata e bile o kganyogela wena le bana ba gago tše kaone. “Jehofa yena mahlo a gagwe a lebeletše gohle lefaseng ka moka gore a bontšhe matla a gagwe bakeng sa bao ba mmotegelago ka dipelo ka moka.” (2 Dikor. 16:9) O re neile ditaelo tša gagwe—go akaretša tšeo di lego mabapi le bophelo bja lapa le dinyakwa tša nama—gore di re hole. Ge re di latela, re bontšha gore re a mo rata le go mmota. “Se ke seo lerato la Modimo le se bolelago, gore re boloke ditaelo tša gagwe gomme ditaelo tša gagwe ga di boima.”—1 Joh. 5:3.